Dinamo a realizat primul transfer sub comanda lui Contra.
Adam Nemec a fost anunţat oficial ca nou jucător al lui Dinamo, primul transfer de la venirea lui Contra. Atacantul slovac revine la Dinamo după ce a marcat golurile care au adus ultimul trofeu, Cupa Ligii în 2017. Jucătorul de 34 de ani este căsătorit cu Zuzana Kollarova, Miss Slovacia 2016.
Adam Nemec este din nou jucătorul lui Dinamo. El a semnat un contract pe un an cu echipa lui Cosmin Contra. El a jucat între 2016 şi 2018 la Dinamo şi a reuşit o dublă în finala Cupei Ligii din 2017. A fost ultimul trofeu câştigat de Dinamo. Nemec a jucat în Cipru la FC Pafos în ultimii 2 ani şi a reuşit 17 goluri. Nu va veni cu mâna goală. Soţia lui, Zuzana, are peste 35.000 de fani pe Instagram şi este cunoscută în Slovacia după ce a câştigat concursul de Miss în 2017. Cei doi s-au căsătorit după prima plecare a lui Nemec de la Dinamo.